Crash (perkusyjo)

Crash – talyrz perkusyjny, idjofůn uo ńyuokryślůnyj wysokůśći dźwjynku, jedyn ze elemyntůw uobycznygo szlagcojgu. Mjano "crash" bůło pjyrszy roz użyte bez fyrma Zildjian we 1928.  We Ojropje pjyrszy roz pojawjůły śe we Strzedńich Storoczach, pochodzům uod karatali – tradycyjnych insztrumyntůw używanych we Indyji a Bangladyszu. Na crashu moge śe groć pałkůma szlagcojgowymi kej elemynt szlagcojgu, abo rynczńe bez sklapywańe dwůch takich jednakowych talyrzy (talyrze uorkestrowe).

Szrajbůnek crasha na nutach lo szlagcojgu je zależno uode autora nutůw, ńy ma jednorakigo szrajbůnku, skiż tygo autor nutůw pjyrwy przedstawjo swojo lygynda. Nojczynśći sům to ńyskorzi nuty nojwyżij rozlygowane na pjynćůlińi, skuli wysokego klangu.
 Pozycyjo 
We szlagcojgu crash stoji na szpecjolnym statywje lo talyrzy szlagcojgowych. Uod spodu a wjyrchu przilego do ńego szpecjolny matyrjoł, a całość zakrynco śe szrałbům Beginner Drum Lessons: Crash Cymbal. Crash bezma zowdy je umjejscowjůny po lewyj zajće zestawu, zdebko uobok tom-tomůw Perkusja dla początkującego, coby dobrze śe groło na ńim prawům rynkům. Nale leworyncznym ajnfakszyj gro śe lewům rynkům. Skiż tygo uůni ustowjajům tyn talyrz mjyndzy a nad tom-tomami. Profysjonalńe praworynczne szlagcojgery kej używajům wjela crashůw to ustowjajům te nojćyńsze i nojmajse po lewyj zajće, a te srogsze po prawyjBajszpil rozstawjeńo szlagcojgu ze srogszům kupům crashůw.

 Właśćiwośći a klang 
Crash je uokryngjym. Jigo mjara szyrzki to nojczynśći uod 14 do 18 cali. Sům tyż czasym take, kere majům nowet 24 cale, sům robjůne ekstra coby mioły ćynższy klang a dużyj brzmjoły Meinl Byzance efekty i crashe. Rube talyrze sům przeznaczone lo muzyki hewimetalowej a hard rokowyj, atoli ćyńsze lo spokojnygo roka perkusja.rockmetal.art.pl Uobźyrej uopis lo Alchemy Professional Rock Crash 18. Take talyrze, kere majům mńyjse szyrzki mjanujům śe zwykle splashůma. Crash je wroz ze hi-hatym nojpopulańyjszym talyrzym perkusyjnym, kery do śe wysznupać we kożdyj skupińe muzycznyj. Crashe lepszyj jakůśći sům zrobjůne s stopu brůnzu a inksze s mesingu. Jigo dźwjynk je agresywny, wysoki a robi sroge larmo dugo brzmjůnce.

Dźynki tym właśćiwośćům je uůn używany lo akcyntowańo poczůntku frazy Nuty, poradniki, ciekawostki i wiele więcej o perkusji - nutyperkusja.jimdo.com Bajszpile użyćo crasha. Im majsy talyrz tym szybćyj wybrzmjywo i tyż do śe go używać we barzi ńytypowym rytmjePeckman, Jonathan (2007). Picture Yourself Drumming, z.65. ISBN 1-59863-330-9.. Roz a kedy, coby skrůćić czas brzmjyńo tłumi śe go kćukym i palcym wskazujůncym. Dźwjynk kopułki talyrza je bardzo ćyńki, choby uod szolki.

Terozki coroz czynśćej zaczyno śe używać crashe ze dźurůmaBajszpil takego talyrza. Daje to uostry, jescze krutsy klang, we som roz lo gibkich akcyntůw.

 Zorty talyrzy bez rubość 
Mjana rubości uod nojćynszyj:
 paperthin
 thin
 medium thin
 medium
 medium heavy
 heavy

 Nagrańe dźwjynkowe Insztrumynt Zorta szpilu Klang CrashSzpil pałkům szlagcojgowům  Uobejrzij zajta Drums na Wikimedia Commons coby uoboczyć wjyncyj insztrumentůw 


 Talyrze uorkestrowe 
Talyrze uorkestrowe to bezma zowdy gynał take same talyrze kej crashe szlagcojgowe (roz a kedy je używany tyż talyrz china), ino s skůrzanymi uchwytůma na rynce. Trzimane sům pjůnowo na wysokośći kej pjyrśi, po zderzyńu natychmjost śe je uotwjyro, coby ńy stłumić. Wykorzistuje śe je głůwńe we uorkestrze symfůnicznyj a uorkestrze dyntej we marszach, kůncyrtach a paradach militaryjnych.

Popularne sům trzi zorty takich talyrzyWłodzimierz Kotoński: LEKSYKON WSPÓŁCZESNEJ PERKUSJI. Krakůw: PWM, 1999, z. 118. ISBN 83-224-0490-5.:
 Mjymjecke abo Wagnyrowe  - sroge a ćynżke
 Wjedyńske - zdebko majse a lekse
 Francuske - nojmajse a kupa ćichse

 Uobocz tyż 
 Talyrze perkusyjne

Kategoryjo:Insztrumynty perkusyjne